text: বিদ্রোহী একটি আসন্ন বাংলাদেশী চলচ্চিত্র। চলচ্চিত্রটি পরিচালনা করেছেন শাহীন সুমন এবং শাপলা মিডিয়ার ব্যানারে প্রযোজনা করেছেন সেলিম খান। কাহিনি, চিত্রনাট্য ও সংলাপ লিখেছেন দেলোয়ার হোসেন দিল। চলচ্চিত্রটিতে মুখ্য ভূমিকায় অভিনয় করেছেন শাকিব খান, শবনম বুবলি ও নবাগতা সুচিস্মিতা মৃদুলা। সাদেক বাচ্চু, মিশা সওদাগর, অমিত হাসান, শিবা শানু, ডন, সাবেরি আলম প্রমুখ বিভিন্ন গুরুত্বপূর্ণ চরিত্রে অভিনয় করেছেন। ২০১৮ সালের ২৫ সেপ্টেম্বর হতে প্রায় দেড় বছর সময় নিয়ে চলচ্চিত্রটির নির্মাণ সম্পন্ন হয়। নির্মাণাধীন অবস্থায় চলচ্চিত্রটির নাম কয়েকবার পরিবর্তন করা হয়।  চলচ্চিত্রটি বাংলাদেশ চলচ্চিত্র সেন্সর বোর্ডে চলচ্চিত্রটি 'বিদ্রোহী' নামে ছাড়পত্র পায়। চলচ্চিত্রটি ২০২০ সালের ঈদুল ফিতরে মুক্তির জন্য নির্ধারিত ছিল। করোনাভাইরাস মহামারীর কারণে চলচ্চিত্রটি নির্ধারিত সময়ে মুক্তি পায়নি।
  
  কুশীলব
  
  অভিনয়ে
  
  কলাকুশলী 
   শব্দ গ্রহণ - কাজী সেলিম
   চিত্রগ্রহণ - মাহফুজুর রহমান খান
   সম্পাদনা - তৌহিদ হোসেন চৌধুরী
  
  প্রযোজনা 
  বিদ্রোহী শাহীন সুমনের পরিচালনায় শাকিব খানের একুশতম এবং মৃদুলার অভিষেক চলচ্চিত্র। নির্মাণাধীন অবস্থায় চলচ্চিত্রটির নাম কয়েকবার পরিবর্তন করা হয়। ২০১৮ সালে মাননীয় সরকার একটা প্রেম দরকার নামে মহরত অনুষ্ঠিত হয়, চিত্রগ্রহণের সময় তিনবার নাম পরিবর্তন করে যথাক্রমে কালপ্রিট ,একটু প্রেম দরকার ও ক্রিমিনাল রাখা হয়।
  
  প্রাক-নির্মাণ
  
  অভিনয়শিল্পী নির্বাচন 
  চলচ্চিত্রটির প্রধান দুই চরিত্রের জন্য শাকিব খান ও শবনম বুবলিকে নির্বাচন করা হয়। চলচ্চিত্রটিতে শাকিব খান ষাট লাখ টাকা পারিশ্রমিকে চুক্তিবদ্ধ হন। শবনম বুবলি প্রাথমিকভাবে এই চলচ্চিত্রে অভিনয় করার জন্য আগ্রহী ছিলেন না। অন্যান্য অভিনেতাদের নাম পরবর্তীতে বিভিন্ন মাধ্যমে প্রকাশ করা হয়।
  
  নির্মাণ ব্যয় 
  এনটিভি তাদের একটি প্রতিবেদনে শাপলা মিডিয়ার বরাত দিয়ে বিদ্রোহী চলচ্চিত্রটির নির্মাণে চিত্রনাট্য রচনা হতে চিত্রগ্রহণ পর্যন্ত দুই কোটি একত্রিশ লক্ষ তিনশত তিরাশি টাকা ব্যয় হয়েছে মর্মে প্রতিবেদন প্রকাশ করে।
  
  নির্মাণ 
  ২০১৮ সালের ২৬ জুন ঢাকা ওয়েস্টিনে চলচ্চিত্রটির মহরত অনুষ্ঠিত হয়। ২৫ সেপ্টেম্বর বাংলাদেশ চলচ্চিত্র উন্নয়ন কর্পোরেশন (বিএফডিসি)-এর তিন নম্বর ফ্লোরে চিত্রগ্রহণ শুরু হয়। ঢাকার আফতাবনগর ও গাজীপুরের পূবাইলে শাকিব খানের শুটিং হাউজ জান্নাতসহ বিভিন্ন স্থানে চিত্রগ্রহণ করা হয়। গানগুলির মধ্যে ২০১৯ সালের ৮ থেকে ১০ ফেব্রুয়ারি কক্সবাজারে চলচ্চিত্রের "আমি যদি দুল হই, এলোমেলো চুল" শিরোনামের একটি গানের দৃশ্য ধারণ করা হয়। এছাড়াও থাইল্যান্ডে এই চলচ্চিত্রের দুইটি গানের চিত্রায়ণ করা হয়। প্রায় দেড় বছর সময় নিয়ে বিদ্রোহীর চিত্রগ্রহণ সম্পন্ন হয়।
  
  শাপলা মিডিয়া চলচ্চিত্রটি ২০১৮ সালের বিজয় দিবসে মুক্তি দেয়ার পরিকল্পনা করেছিল। তবে নির্ধারিত সময়ের মধ্যে কাজ শেষ করতে পারেনি। সময়মতো চিত্রগ্রহণ পরবর্তী ডাবিং না করায় ২০১৯ সালের ১১ সেপ্টেম্বর শাকিব খানকে আইনি নোটিশ পাঠায় শাপলা মিডিয়া। অতঃপর ২০১৯ সালের ১৪ থেকে ১৭ সেপ্টেম্বর শাকিব খান তার ডাবিং সম্পন্ন করেন।  ২০২০ সালের ৫ মার্চ বিদ্রোহী চলচ্চিত্রটি প্রদর্শনীর জন্য সেন্সর বোর্ডের ছাড়পত্রের আবেদন করে; ১৬ মার্চ বিনা কর্তনে ছাড়পত্র পায়।
  
  সঙ্গীত 
  বিদ্রোহীর সকল গীত লিখেছেন সুদীপ কুমার দীপ। গানগুলির সংগীত পরিচালনা করেছেন শামীম মাহমুদ, আকাশ সেন, শ্রী প্রীতম। গানগুলি ইমরান মাহমুদুল, জেমি ইয়াসমিন, মায়ামনি ও দ্বীপ ভৌমিকের কন্ঠে ধারণ করা হয়।   এছাড়া আসাদুর রহমান এই ছবির জন্য পৃথক আবহ সঙ্গীত তৈরী করেছেন।
  
  প্রচারণা ও মুক্তি
  
  প্রচারণা 
  বিদ্রোহীর প্রযোজকেরা ছায়াছবিটির ছাড়পত্র পাওয়ার পর থেকে প্রচারণা শুরু করেন। বঙ্গবন্ধুর জন্মশতবার্ষিকীতে বিদ্রোহীর প্রথম বর্ণন প্রকাশের মাধমে এর প্রচারণা শুরু হয়। প্রচারণার জন্য মুক্তির আগ পর্যন্ত শাপলা মিডিয়া এই চলচ্চিত্রের দুইটি 'টীজার' ও ট্রেইলার প্রকাশ করে।
  
  সম্ভাব্য মুক্তির তারিখ 
  বিদ্রোহী ২০২০-এর ইদুল ফিতর মুক্তির জন্য তৈরী ছিল। বাংলাদেশে করোনাভাইরাস মহামারীর কারণে চলচ্চিত্রটি নির্ধারিত সময়ে প্রেক্ষাগৃহে মুক্তি পায়নি।
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:শাপলা মিডিয়া'র চলচ্চিত্র
  বিষয়শ্রেণী:আসন্ন বাংলা ভাষার চলচ্চিত্র
title: বিদ্রোহী (চলচ্চিত্র)